# name
Desenvolupament de la climatologia dels medicans

# metadata.dc.description[].value
Màster de Meteorologia, Facultat de Física, Universitat de Barcelona. Curs: 2021-2022. Tutors: María del Carmen Llasat Botija, Raül Marcos Matamoros

# metadata.dc.description.abstract[].value
En determinades circumstàncies atmosfèriques es desenvolupen a la conca del mar Mediterrani uns ciclons que s’assimilen als huracans tropicals, especialment en les seves característiques físiques durant la fase madura, que es denominen “medicans”. Estan associats a forts vents i tempestes, que afecten especialment el sistema costaner i poden causar danys personals i materials. L’objectiu d’aquest treball és desenvolupar una climatologia i analitzar la distribució espacial i temporal d’aquest fenomen. Amb aquest fi s’ha creat un catàleg d’episodis per al període que comprèn des de 1969 fins a l’actualitat, a partir de nombroses referències. A més del catàleg, en aquest estudi també es vol donar a conèixer l’estat de l’art sobre els medicans. Com que les dades meteorològiques aconseguides a partir de la bibliografia són heterogènies, el catàleg s’ha ampliat a partir de les dades de la reanàlisi ERA5. Aquest catàleg ampliat, amb unes dades homogènies, ha estat analitzat i estudiat per caracteritzar-los. Els resultats mostren que tot i no apreciar-se cap cicle interanual ni tendència en els anys estudiats, és un fenomen amb una distribució estacional marcada, amb una gran presència d’esdeveniments a la tardor i un mínim d’activitat a l’estiu. També presenta una distribució espacial heterogènia, de manera que hi ha regions del Mediterrani més susceptibles a patir les conseqüències d’aquest fenomen de temps sever a les seves costes densament poblades

# metadata.dc.title[].value
Desenvolupament de la climatologia dels medicans